जकार्ता में हुए फ़ाइनल में उन्होंने चीन की लिन वांग को तीन गेम तक चले मैच में 12-21, 21-18 और 21-9 से मात दी.पहली बार साइना ने कोई सुपर सिरीज़ ख़िताब पर क़ब्ज़ा किया है.साइना नेहवाल दुनिया की नंबर तीन खिलाड़ी चीन की लिन वांग से पहला गेम 12-21 से हार गई थी.लेकिन अगले दो गेम में उन्होंने शानदार खेल का प्रदर्शन किया.दूसरा सेट 21-18 से जीतने के बाद साइना का उत्साह बढ़ गया और तीसरे गेम में भी उन्होंने और भी बेहतरीन खेल का प्रदर्शन किया.तीसरे गेम में तो उन्होंने लिन वांग को कोई मौक़ा नहीं दिया. इस बार उन्होंने 21-9 से जीत हासिल की और इंडोनेशियन ओपन का ख़िताब अपने नाम कर लिया.साइना ने पहली बार कोई सुपर सिरीज़ का ख़िताब जीता है. ख़िताबी जीत हासिल करने पर उन्हें ईनाम के रूप में 18750 अमरीकी डॉलर की राशि मिली.